Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: 2010. évi CLXIX. törvény (a továbbiakban: Kt.) az értékhatárra nézve a következõ rendelkezéseket tartalmazza:
Paragraph Index: 569

1. Az indítvány alapján az Alkotmánybíróság elsõként azt vizsgálta, hogy ellentétesek-e az Áht. 108. §-ával, valamint a Kt. 2. § (1) bekezdésével az Ör.-nek azok a rendelkezései, amelyek az önkormányzat tulajdonában álló helyiségeknek az Lt. 58. § (1) bekezdése alapján elõvásárlási joggal rendelkezõ bérlõk számára történõ elidegenítését szabályozzák. Az Áht. 108. § (1) bekezdése elõírja, hogy az államháztartás alrendszeréhez kapcsolódó, a Kt.-ben meghatározott értékhatárt meghaladó értékû vagyont értékesíteni – ha törvény vagy állami vagyon esetén törvényi felhatalmazás alapján kiadott jogszabály kivételt nem tesz – csak nyilvános versenyeztetés útján, a legjobb ajánlatot tevõ részére lehet. E rendelkezés alapján a Kt.-ben meghatározott értékhatárt meghaladó értékû önkormányzati vagyon értékesítése esetén a versenytárgyalás tartása akkor kötelezõ, ha törvény ez alól kivételt nem tesz. Ilyen kivételeket állapít meg maga az Áht. 108. § (1) bekezdése a)–c) pontjában. Ez azonban nem zárja ki, hogy más törvény ne szabályozhatná az értékhatárt meghaladó értékû önkormányzati vagyon elidegenítésének további eseteit is. A Kt.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes